stanford-oval/wikipedia huggingface dataset:
צפון-מערב אירופה
הגדרות גאוגרפיות > אקלים

בצפון-מערב אירופה ישנן רוחות מערביות, שמתחזקות מאוד בחורף.
מאז סוף עידן הקרח האחרון, חווה אזור צפון-מערב אירופה שינויי אקלים מהירים ואינטנסיביים יותר מאשר במקומות אחרים. במהלך עידן הקרח האחרון התגלו כמה שינויים מהירים בטמפרטורת פני הים סביב איסלנד.
הגדרות אתנוגרפיות

שפות גרמניות מדוברות באופן נרחב ברוב צפון-מערב אירופה, אם כי קיימות גם שפות אחרות, כולל שפות רומאניות, בצפון צרפת, ולוניה, לוקסמבורג וחלקים מסוימים בשווייץ. שפות קלטיות מדוברות לאורך השוליים המערביים של האי הבריטי ובחלקים מסוימים במדינות הנורדיות מדוברות שפות אורליות. לאזור יש גם היסטוריה חזקה של פרוטסטנטיות שמבדילה אותו משכנותיו הים תיכוניות, הדרום אירופאיות, המזרח אירופאיות והמדינות הסלאביות.
ההגדרה של צפון-מערב אירופה כמונח כולל לאותן מדינות אירופאיות שאינן נמצאות בדרום אירופה או במזרח אירופה, שימשה אנתרופולוגים, אאוגניקים ונורדיסטים בסוף המאה ה-19 עד אמצע המאה ה-20, שהשתמשו בצפון-מערב אירופה כמונח לאזור אירופה בה התרכזו בני הגזע הנורדי, בניגוד לאזורים המזרחיים והדרומיים של אירופה שהכילו עמים ים-תיכוניים, סלאבים ועמים אחרים שאינם נורדיים. על פי תפיסה זו, כל המדינות והאזורים הגרמאניים כמו צפון צרפת, המכילים באופן היסטורי מספר רב של אנשים ממוצא גאלי, נורמני ופרנקי גרמאני, ייכללו כצפון-מערב אירופה, בין השאר בשל השלטון הנורדי ששלט שם.
ראו גם

דרום-מזרח אירופה
הערות שוליים

↑  Northwest Europe, www.mckinseyenergyinsights.com (באנגלית)
↑  North-West Europe — Climate-ADAPT, climate-adapt.eea.europa.eu
↑  England and Northwestern Europe - Earth Platinum Pg 61 - Millennium House - Avenza Maps, www.avenzamaps.com
↑  Interreg North West Europe • Interreg.eu, Interreg.eu (באנגלית בריטית)
↑  Northwest Europe - Peakbagger.com, www.peakbagger.com
↑  What countries are in north western europe? | Alexa Answers, alexaanswers.amazon.com
↑  Northern & Western Europe, Global Philanthropy Indices (באנגלית אמריקאית)
↑  What countries are in north west europe? | Alexa Answers, alexaanswers.amazon.com
↑  Europe - Climate, Encyclopedia Britannica (באנגלית)
↑  Opposite climate changes in Northwestern Europe, www-das.uwyo.edu
| --- | --- |
בקרת זהויות :  GND: 4075488-1  NKC: ge134159  SUDOC: 028504690  VIAF: 240342285   WorldCat (עם VIAF): 240342285
קינא (מחוז)

מחוז קינא הוא מחוז בדרום-מזרח מצרים הממוקם על הנילוס. בירת המחוז היא העיר קינא.
רקע > כלכלה

בתחום החקלאות: הגידול העיקרי הוא קנה סוכר כאשר מקור המים העיקרי הוא הנילוס.
בתחום התעשייה: הכבדה קיימים במחוז מפעלי מלט, מפעלים ליצור כימיקלים, מפעלים להפקת מחצבים מגרניט.
בתחום הטכנולוגיה: במחוז קיימים מספר מפעלים ליצור תרופות
רקע > מזג האוויר

בקיץ הטמפרטורות עומדות בשיא החום על 40 מעלות צלזיוס ובחורף הטמפרטורה יורדת עד ל-6 מעלות צלזיוס, מזג האוויר הוא יבש ברוב השנה, כאשר הרוח היא לרוב צפון מזרחית (מכיוון הים האדום).
מפורסמים בני המחוז

עבד אל-באסט עבד א-סמד - שייח' מצרי מפורסם, מדקלם קוראן בשידורי רדיו.
עבד אל רחמן אל-אבנודי - משורר וסופר
מנסור אל עיסואי - פוליטיקאי לשעבר שר הפנים המצרי והצנזור המשטרתי
ד"ר מוסטפא חמיד - לשעבר שר הבריאות
מכרם עוביד - היה מזכיר מפלגת אל-ופד ושר האוצר המצרי
עומר סולימאן - היה סגן נשיא מצרים וראש המודיעין הכללי של מצרים
קוליקיב

קוּליקִיב (נקראת גם קוּלִיקוֹב, באוקראינית: Куликів; בפולנית: Kulików, ביידיש: קוליקאוו) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.
תולדות היישוב

לקוליקיב הוענקו זכויות עיר בשנת 1431, ועד אז נקראה בשם בושץ'. מהמחצית השנייה של המאה ה-17 היה היישוב בבעלות משפחתו של המלך יאן סובייסקי, ולאחר מכן היה בבעלות משפחת רדזיביל.
במאות ה-17 וה-18 נודע היישוב בשל תעשיית האריגה שבו. לאחר מלחמת העולם הראשונה נכללה העיירה בתחום הרפובליקה הפולנית השנייה. בתחילת המאה ה-20 נודעה העיירה בשל הלחם המיוחד שנאפה בה, אשר שווק בלבוב.
הערות שוליים

1 2 3 4  שואת יהודי קוליקוב באתר הפולני למורשת יהודי פולין
↑  הספר אמרי בינה באתר כתבים עבריים. השער מציין שהספר הודפס בלבוב והוא של רבה של קוליקוב
↑  הרב נתן רוזנפלד בדף העיירה קוליקוב (אתר רבנים שנספו בשואה)
↑  על עדות ד"ר גרוסבארד על יהודי קוליקוב לוועדת בורווויץ, ארכיון יד ושם (אתר האיחוד האירופי למידע על שואה)
↑  על ועד ארבע ארצות בקוליקוב בספר היזכור ליהודי בוצ'אץ'
↑  שמשון בלוד באתר אנציקלופדיה יהודית
1 2 3 4  עדותו של ד"ר גרוסברד מקוליקוב באתר יד ושם
↑  על הרציחות בקוליקוב באתר על שואת יהודי ראווה-רוסקה והגיטו בה. צוין שבעוד עיירה זו נכבשה ראשונה במבצע ברברוסה, והייתה גדולה יותר, בעיירות הסמוכות כמו נמירוב, מגיארוב, סוקאל וקוליקוב, היו פעולות רצח נרחבים בידי הפורעים האוקראינים בליווי הצבא הגרמני. (אתר הארגון לתיעוד מחנות המוות)
↑  שואת יהודי קוליקוב בגיטו זלקווא (אנגלית, אתר גרמני לתיעוד היסטורי של האיחוד האירופי)
↑  מצב בית הקברות בקוליקוב משימת בתי הקברות (אנגלית, אתר איחוד הארגונים לחקר שורשים יהודיים)
↑  בית הכנסת בקוליקוב באתר של בצלאל, האוניברסיטה העברית
↑  תמונות בית הכנסת ושרטוט המבנה שלו. הקשה על התמונה מעלה סדרת תמונות ושרטוטים. (אנגלית, אתר 'מרכז תרבותי לבוב')
| --- | --- |
בקרת זהויות :  NLI: 987009349548805171
קוניור

| קוניור |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: תוכיים
תת־משפחה:: אריים
סוג:: קוניור
שם מדעי
 Aratinga ‏שפיקס, 1824

קוניור (שם מדעי: Aratinga) הוא סוג במשפחת התוכיים של עופות קטנים החיים ביערות הגשם של דרום אמריקה. הם קרובים למיני הסוג Pyrrhura וכן לקוניור זהוב. מינים נוספים הקרובים אליהם הם תוכון כחול כתר (Thectocercus acuticaudatus), תוכי Eupsittula ותוכי Psittacara.
לקוניורים זנב ארוך ונוצות ירוקות או שחלק צהובות וכתומות. הם בעלי ראש קטן ומקור גדול שחור העוזר להם לפצח גרעינים וזרעים שונים. תוכים אלה עפים ביערות העד של אמריקה הדרומית בלהקות אך מקננים בזוגות מונוגמיים. הם נחשבים חיית מחמד פופולרית אך צריך לספק להם כלוב גדול וכן חברה. תוכים אלה נמצאים בסכנת הכחדה בטבע עקב המסחר בהם.
מינים

קוניור זהוב כיפה (Aratinga auricapillus)
קוניור ג'נדיה (Aratinga jandaya)
קוניור חזה גופרית (Aratinga maculata)
קוניור שחור ראש (Aratinga nenday)
קוניור השמש (Aratinga solstitialis)
קוניור כהה ראש (Aratinga weddellii)
בנוסף, היו בסוג עוד שני מינים, Aratinga vorohuensis ו-Aratinga roosevelti, שנכחדו בתקופת הפליסטוקן.
קוניוגציה

דוגמה לקוניוגציה
קוֹניוּגציה (Conjugation, בעברית חֲבִירָה או הִזְדַּוְּגוּת) היא תהליך של העברה גנטית אופקית שבו חד-תא מעביר פלסמיד, ולעיתים גם חלק מהכרומוזום, לחד-תא אחר. החומר התורשתי מועבר מ "חיידק תורם +" ל"חיידק מקבל -" על ידי מגע ישיר שנוצר באמצעות גשר ציטופלסמתי.
תהליך הקוניוגציה מתרחש בחיידקים שבהם נמצא פלסמיד מיוחד הנקרא פלסמיד F (או גורם F או פקטור F, מן המילה Fertility באנגלית, "פוריות"), שמספר גנים הנמצאים עליו מאפשרים יצירת שערית זוויג (Sex pillus) – אברון שדרכו עובר החומר הגנטי של החיידק התורם לחיידק המקבל (שבו אין את גורם הפוריות). החומר הגנטי המועבר הוא לעיתים קרובות הפלסמיד, לפעמים קטעים מכרומוזום החיידק התורם. לעיתים רחוקות עובר הכרומוזום כולו. החיידק המקבל רוכש בדרך זו את תכונות החיידק התורם שהועברו אליו. פלסמידי F יכולים להשתלב בכרומוזום החיידקי וליצור זן Hfr (רקומביננטים בשכיחות גבוהה; High frequency recombinants), ויכולים להפוך חיידק F- לחיידק Hfr כאשר הקצה המוביל של גנום ה-Hfr מועבר בקוניוגציה יחד עם כל הכרומוזום החיידקי.
קוניוגציה תוך מינית יכולה להתקיים בין זנים רבים של החיידקים, כגון: salmonella, ‏Escherichia coli ו-Streptococcus, כל עוד נמצא באחד מהם פלסמיד F. 
קיימת גם קוניוגציה בין מינים שונים של חיידקים אך המנגנון המדויק העומד מאחריה אינו מוכר עדיין.
הערות שוליים

↑  פרקים במיקרוביולוגיה ובמערכות הגנה, ח. ברנהולץ, ל. פלד, ר. וינקלר, (2001) הוצאת המרכז להוראת המדעים, האוניברסיטה העברית בירושלים.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
קורניליה יאקובס

| --- | --- |
יאקובס, מלודיפסטיבלן 2022
יאקובס, מלודיפסטיבלן 2022
 לידה:  9 במרץ 1992 (בת 32) Nacka församling, שוודיה 
 שם לידה:  אנה קורניליה יאקובסדוטר סמואלסון
 שם במה:  Cornelia Jakobs 
 מוקד פעילות:  שוודיה שוודיה
 תקופת הפעילות:  מ-2010
 סוגה:  מוזיקת פופ 
 שפה מועדפת:  שוודית, אנגלית 
 פרסים והוקרה:  Grammis for Newcomer of the Year (2023) 
 www.corneliajakobs.com
 פרופיל ב-IMDb
 
אנה קורניליה יאקובסדוטר סמואלסון (בשוודית: Anna Cornelia Jakobsdotter Samuelsson; נולדה ב-9 במרץ 1992), ידועה בשם הבמה שלה קורניליה יאקובס, היא זמרת-יוצרת שוודית. החלה את הקריירה המוזיקלית שלה לצד להקת הבנות "Love Generation", שהשתתפה במלודיפסטיבלן, הקדם השוודי לתחרות הזמר של האירוויזיון, בשנים 2011 ו-2012. שירן, "Dance Alone", הגיע למקום ה-26 במצעד הסינגלים השוודי. היא חזרה לתחרות בשנת 2022 כזמרת יחידה, עם השיר "Hold Me Closer", שהעפיל לגמר. היא ניצחה בגמר, ונבחרה לייצג את שוודיה באירווזיון 2022 בטורינו, איטליה. ב-12 במאי 2022 ביצעה יאקובס את "Hold Me Closer" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-14 במאי ביצעה את שירה בגמר התחרות. היא הגיעה למקום הרביעי עם 438 נקודות (258 מהשופטים ו-180 מהקהל).
בשנת 2020 הלחינה וכתבה את השיר "Weight of the World", שהפך לשיר הפסקול של הסדרה הנורדית "Björnstad", מבית היוצר של HBO.
דיסקוגרפיה > סינגלים

| שם | שנה | מיקומי שיא> SWE | אלבום |
| --- | --- | --- | --- |
| "Late Night Stories" | 2018 | — | סינגל שלא מתוך אלבום |
| "All the Gold" | 2018 | — | סינגל שלא מתוך אלבום |
| "You Love Me" | 2018 | — | סינגל שלא מתוך אלבום |
| "Animal Island" | 2018 | — | סינגל שלא מתוך אלבום |
| "Shy Love" | 2018 | — | סינגל שלא מתוך אלבום |
| "Locked Into You" | 2018 | — | סינגל שלא מתוך אלבום |
| "Hanging On" | 2019 | — | סינגל שלא מתוך אלבום |
| "Dream Away" | 2020 | — | סינגל שלא מתוך אלבום |
| "Weight of the World" | 2020 | — | סינגל שלא מתוך אלבום |
| ‏ "Hold Me Closer" | 2022 | 5 | סינגל שלא מתוך אלבום |
| ‏ "Fine" | 2022 | — | סינגל שלא מתוך אלבום |
הערות שוליים

↑  "Cornelia Jakobs tävlar i Melodifestivalen – är dotter till känd Mello-stjärna". nyheter24.se (בשוודית). 4 בפברואר 2022. נבדק ב-18 בפברואר 2022. {{cite web}}:  (עזרה)
↑  "Sverigetopplistan". Sverigetopplistan (בשוודית). נבדק ב-18 בפברואר 2022. {{cite web}}:  (עזרה)
↑  Kjellmer, Jakob Runevad; Koch-Emmery, Linn; Pakdemir, Helin (5 בפברואר 2022). "Cornelia Jakobs och Robin Bengtsson vidare till final". SVT Nyheter (בשוודית). SVT. נבדק ב-18 בפברואר 2022. {{cite web}}:  (עזרה)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  eurovisionworld, Eurovision 2022 Grand Final
| --- | --- |
בקרת זהויות :  ISNI: 0000 0005 0694 6160  MusicBrainz: 07118bef-2395-4257-8836-7089651002b2  VIAF: 25165264764810192368   WorldCat (עם VIAF): 25165264764810192368
קישלד

| --- | --- |
סמל קישלדסמל קישלד

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת אייקה
 שטח:  38.18 קמ"ר
 אוכלוסייה:  ‏
  ‑ בכפר:  1,110 (1 בינואר 2024)
 קואורדינטות:  47°08′44″N 17°37′21″E﻿ / ﻿47.145530555556°N 17.622380555556°E﻿ / 47.145530555556; 17.622380555556 
 אזור זמן:  UTC +1
 http://www.kislod.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישלד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישלד  he tabBackground:;tabBorder:#aaa;defaultTab:0;
 
קישלד (בהונגרית: Kislőd) הוא כפר במחוז וספרם שבמרכז הונגריה.
כמו יישובים רבים באירופה גם בקישלד מספר התושבים נמצא בירידה. כך, בשנת 1990 חיו ביישוב 1,262 תושבים, ובשנת 2019 מספר התושבים עמד על 1,110.
יהודי קישלד

בקישלד חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 9 |  |
| 1880 | 29 | 1,641 |
| 1910 | 10 |  |
| 1920 | 3 |  |
| 1930 | 12 |  |
| 1941 | 6 | 1,652 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת אייקה |
| --- | --- | --- |
| יישובים | אייקה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד |  |
| --- | --- |
בקרת זהויות :  NLI: 987007550194205171  LCCN: n80077209  VIAF: 130183705   WorldCat (עם VIAF): 130183705 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
קובל

ערך זה עוסק בעיר מחוז באוקראינה. אם התכוונתם למשמעות אחרת, ראו .
כנסיית וולינסקה-ווסקרסנסקה בעיר
קובל (באוקראינית וברוסית: Ковель, בפולנית: Kowel, ביידיש: קאָוועל) היא עיר מחוז בחבל ווהלין השוכנת בצפון-מערב אוקראינה.
היסטוריה

היישוב הוזכר לראשונה בשנת 1310. מקור שמו (Ковка "נפח") קשור לברזל שנמצא במקום. ממצאים ארכאולוגיים מעידים שבאתר עיבדו ראשי חניתות מברזל. ב-24 בדצמבר 1518 העניק זיגמונד הראשון, מלך פולין את זכויות מגדבורג לקובל והפך אותה לעיר. במחצית הראשונה של המאה ה-16 הוקמו בה בתי הספר הציבוריים הראשונים. תקופה מסוימת השתייכה העיר לדוכסות הגדולה של ליטא וב-1569 הפכה לחלק מן האיחוד הפולני-ליטאי.
עקב חלוקת פולין השלישית בשנת 1795 עברה לשלטונה של האימפריה הרוסית.
העיר חוברה למסילת הברזל לקו ברסט-קייב בשנת 1873 וב-1877 לקו לובלין-ורשה. תחנת הרכבת, לנוסעים ולמטענים, הפכה את העיר קובל לצומת רכבות ראשי במזרח אירופה.
במהלך מלחמת העולם הראשונה נכבשה העיר בשנת 1915 על ידי הכוחות האוסטרו-הונגרים. 
בתאריכים 24 ביולי 1916 - 8 באוגוסט 1916 נערך דרומית לעיר קרב קובל, כחלק ממתקפת ברוסילוב. בקרב זה ניסה הצבא הרוסי להשתלט על תחנת הרכבת בעיר. הקרב הסתיים בעצירת המתקפה הרוסית באזור זה תוך גרימת אבדות כבדות לרוסים.
העיר חזרה לשלטון הפולני משנת 1920 עד פרוץ מלחמת העולם השנייה. בעקבות הסכם ריבנטרופ–מולוטוב נכבשה העיר בידי הצבא האדום בספטמבר 1939. בעקבות פלישת הנאצים לברית המועצות נכבשה העיר על ידי הוורמאכט ב-26 ביוני 1941.
לעיר נסוגו כוחות גרמניים במרץ 1944, אלה כותרו בידי הצבא האדום, אולם הצליחו לסגת ממנה ב-7 באפריל. הצבא האדום נכנס לעיר ב-7 ביוני 1944.
עם תום המלחמה סופחה העיר וכל מחוז ווהלין לרפובליקה הסובייטית הסוציאליסטית האוקראינית והפכה בכך לחלק מברית המועצות.
הקהילה היהודית בקובל > שואת יהודי קובל

קובל נכבשה על ידי הגרמנים בין 27 ל-28 ביוני 1941. באותו יום נתפסו ונורו למוות בחוצות העיר 80 יהודים. באמצע יולי 1941 הוקם היודנראט. כמה שבועות לאחר מכן אספו הגרמנים 200 ספרי תורה מכל בתי הכנסת שבעיר ושרפו אותם. במפקד שנערך במצוות הגרמנים נמנו כ-20 אלף יהודים בקובל, כולל הפליטים שברחו לעיר ב-1939. מעריכים שעד סוף שנת 1941 נרצחו כאלף מיהודי העיר.
הגטאות בקובל הוקמו רק לקראת סוף מאי 1942, מאוחר הרבה יותר מערים אחרות, היות שמנהיגי הקהילה הצליחו לשחד את מפקד העיר קמפף בכסף וברכוש רב. מעשיו של קמפף התגלו לגרמנים, והוא הוצא להורג. המפקד החדש היה קסנר, רוצח וסדיסט, ומצב היהודים הורע לאין שיעור. ידוע על מספר התנגדויות של צעירים ועל אחדים שברחו מהעיר לפני ואחרי הקמת הגטאות. חלקם הצטרפו לפרטיזנים ביערות, שרובם היו לאומניים ואנטישמיים וטבחו בבורחים.
שני גטאות הוקמו בקובל. הגטו של "הבלתי מועילים" הוקם בעיר העתיקה, ומספר ימים אחר כך, ב-2 ביוני 1942, התקיימה בו האקציה, שוכני הגטו קובצו בכיכר המצעדים, הוקפו על ידי המוני אוקראינים והמיליציה שבפיקודו של רב-המרצחים מאנטיי. מאות נטבחו במקום והיתר נלקחו אל גיא ההריגה, צפונית לעיר, ביער שליד הכפר הסמוך בכובה (Бахів). שלושה ימים נמשך הרצח, במספר בורות שהוכנו מראש על ידי חיילים שבויים רוסיים.
הגטו השני של "המועילים" הוקם ב"חולות" (אזור העיר החדשה של קובל בו שכנו היהודים). בתחילת אוגוסט 1942 נצטוו שוכני הגטו לעבור לגטו בעיר העתיקה, שהתפנה. גם הם נשלחו אל גיא ההריגה בבכובה ב-19 באוגוסט אותה שנה (ו' באלול תש"ב). מלאכת הרצח נמשכה. במשך חודשים עסקו פלוגות משטרה של גרמנים ואוקראינים בחיפוש אחר יהודים נמלטים שהסתתרו בבונקרים, בעליות-גג וביערות. מאות רבות של יהודים נתפסו, הובאו לבית הכנסת הגדול בקובל, שם רוכזו לפני שנטבחו בבורות שנאלצו לחפור במו-ידיהם בבית הקברות היהודי החדש שבשולי העיר.
בעת שהותם הקצרה של היהודים בבית הכנסת הגדול הם חרתו על הקירות מאות צוואות וקריאה לנקם. הם עשו זאת באמצעות ציפורניהם, דמם, או בכל חפץ שהיה בידם. מתי המעט שעלה בידם להינצל מסרו עדות על גודל הזוועה.
הקהילה היהודית בקובל > על הריסות יהדות קובל

עם שחרור העיר בידי הצבא האדום ב-7 ביוני 1944 נמנו בעיר 40 יהודים בלבד.
באתר הרצח בגיא שביער בכובה אותרו ביוני 1944 על ידי ועדת חקירה סובייטית מקומית 4 בורות גדולים. מתוך הדו"ח:
"אנו הערכנו שבור מס' 1 שמידותיו 40x10x4 מטר מכיל לא פחות מ-9,000 גוויות נשים וילדים, כולם ערומים. נראים לעין חורים מכדורי ירי שחדרו דרך עורפם ויצאו דרך הפה או מצדי האף. אנו צפינו במראות שוברי לב. ראינו אישה בוגרת המחבקת ילד קטן וגם הוא מקיף בידיו הקטנות שלו את צווארה. הייתה הבעת חרדה על פניה. הכל נשמר היטב בזכות האדמה החולית והיבשה ובשל עומק הבורות".
רבי-המרצחים של יהדות קובל, קסנר ומאנטיי, נתפסו בגרמניה בשנת 1964. בשנת 1966 נידונו הרוצחים למאסר עולם. 
בשנת 1970 נמנו בעיר 250 יהודים.
בית הקברות היהודי החדש בקובל, שבו נרצחו מאות רבות של יהודים, נותר שומם ומוזנח. במשך השנים המצבות נותצו ונגנבו, והמקום נהרס סופית בפקודת השלטונות הסובייטים בשנות ה-80, ועל הריסותיו הוקם היכל תרבות.
בית הכנסת הגדול ניצב על כנו עד היום. הקירות עם החריתות סוידו כבר בשנת 1945, הסמלים היהודיים החיצוניים נעקרו, והקירות טויחו. בקומה שנייה, על בסיס "עזרת הנשים", נבנתה מתפרה. בקומת הקרקע קיימים מחסנים.
במרכז העיר החדשה והישנה קיימים כיום מבנים נוספים, אך מועטים, המצביעים על עברה המפואר של יהדות קובל שחרבה. אין בעיר קהילה יהודית, ובמפקד האוכלוסין משנת 2001 לא התפקד שום תושב כיהודי. פחות ממניין יהודים, רובם ככולם מתבוללים, חיים בעיר, נכון לשנת 2012.
הקהילה היהודית בקובל > הנצחת הקהילה היהודית

בשנת 1945 הוקם ארגון יוצאי קובל בארץ ישראל. בשנות ה-50 ניטעה חורשה לזכר קדושי קובל ביער הקדושים בהרי יהודה. בשנת 1957 יצא לאור "ספר קובל" המנציח את קורות הקהילה. בחג החנוכה 1970 נחנך בהיכל ווהלין שבגבעתיים חדר קובל- חדר להנצחת העיר וקדושיה. בקיץ 1983 הונחה מצבה לזכר הנספים בבית העלמין הדרום. במהלך הטקס נטמן אפר שהובא מיער בכובה.
בשנת 1990 הוקמה מצבה משיש שחור בגיא ההריגה ביער בכובה. בטקס גילוי המצבה השתתפו גם יהודים מקומיים. בקיץ 1999 הוסר הלוט מדגם בית הכנסת הגדול המוצב בהיכל ווהלין. החל משנת 2003 מתקיימת פעילות שוטפת של הנצחת הקהילה במסגרת חוברות מידע והנצחה. בשנת 2007 הקמת אתר אינטרנט ובו שיחזור מפת העיר היהודית, רשימות של לוחמים בנאצים, ניצולים וחלוצים בני העיר.
ערים תאומות

פולין לגיונובו, מזוביה, פולין
לקריאה נוספת

אליעזר לאוני-צופרפין, ספר קובל, הוצאת ארגון קובל בישראל, תשי"ז-1957
בצלאל באלער, פנקס קאוועל, הוצאת ארגון קובל בארגנטינה, תשי"ב- 1951
שמואל ספקטור, שואת יהודי ווהלין, הוצאת יד ושם, תשמ"ו
שמואל ספקטור, פנקס הקהילות, פולין, כרך חמישי, עמ' 158–165, הוצאת יד ושם, תש"ן
בית הכנסת הגדול בקובל כיום
בית הכנסת הגדול בקובל מיד לאחר המלחמה 1945
חריתה על קיר בית הכנסת הגדול בקובל
ילדי הגן העברי "הרצליה" בקובל- חג השבועות 1938. ברקע בית הכנסת הגדול (קיר המזרח)
חצר ובית הרבי מטריסק בקובל. משמש כיום כבית ספר
פנים בית הכנסת פרוז'נסקי בקובל)
טקס אזכרה ראשון בגיא ההריגה ביער בכובה שם נרצחו בבורות כ-18,000 מיהודי קובל (צילום מ-1944)
קוניור שחור ראש

| קוניור שחור ראש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: תוכיים
סוג:: קוניור
מין:: קוניור שחור ראש
שם מדעי
 Aratinga nenday ‏וייו, 1823
תחום תפוצה


קוניור ניזון מזרעי חמניה בפלורידה, שם הוא מין פולש.
קוניור שחור ראש (שם מדעי: Aratinga nenday) הוא מין של תוכי מהסוג קוניור החי בטבע באמריקה הדרומית במדינות: בוליביה, ברזיל, פרגוואי וצפון ארגנטינה סביב הפנטנל אך הוא הופץ כמין פולש בכמה אזורים בארצות הברית (בעיקר בקליפורניה, פלורידה ובטקסס), וגם בישראל (בעיקר בפרדס חנה).
קוניור זה מגיע לאורך 27–30 ס"מ ולמשקל 140 גרם. הוא בעל כסות נוצות ירוקות עם ראש שחור, עורף ירוק בהיר, גב וכנפיים ירוקים עם קצוות שחורים וזנב ארוך ירוק בעל קצוות שחורים עד כחולים. החזה בעל גוני תכלת ותחתיו בטן ירוקה בהירה, הרגליים אדומות והמקור כהה. תוכי זה הוא קרובו של קוניור השמש לסוג וקרוב רחוק יותר של הארות הגדולות.
תפוצת הקוניור היא ביערות טרופיים וקרחות יער אך גם בסוואנות וגם בכרמים ושדות. הם אוכלי פירות לצד זרעים, פירות יער, פרחים, אגוזי דקלים וניצנים. באזורים מסוימים הם מזיקים לצמחייה וניצודים בידי החקלאים. הקוניורים עפים בחבורות גדולות בעיקר בעונת הרבייה ומקננים בחורי עצים טבעיים בהם הם מטילים 3–4 ביצים.
הערות שוליים

↑  קוניור שחור ראש באתר הרשימה האדומה של IUCN
קבוצת התמיכה הגרמנית בסומליה

| --- | --- |
תג היחידה
תג היחידה
 פרטים
 מדינה:  גרמניה גרמניה
 שיוך:   בונדסוור
 בסיס האם:  בלדוויין, סומליה
 אירועים ותאריכים
 תקופת הפעילות:  מרץ 1993 – מרץ 1994 (כשנה)
 מלחמות:  מלחמת האזרחים בסומליה
 נתוני היחידה
 כוח אדם:  1,725
 פיקוד
 יחידת אם:  מבצע האו"ם השני בסומליה
 דרגת המפקד:   אוברסט
קבוצת התמיכה הגרמנית בסומליה (בגרמנית: Deutsche Unterstützungsverband Somalia או בקיצור DtUstgVbd Somalia) היה כוח מיוחד של הבונדסוור אשר שימש ככוח שמירת שלום של האו"ם במהלך מלחמת האזרחים בסומליה.